Ντίνο Ράτζα

Ο **Ντίνο Ράτζα** (*Dino Rađa*, 24 Απριλίου 1967) είναι Κροάτης πρώην διεθνής καλαθοσφαιριστής. Έχει κατακτήσει δύο φορές το Κύπελλο Πρωταθλητριών, ως μέλος της φημισμένης Γιουγκοπλάστικα, ενώ έχει αναδειχθεί δύο φορές πρωταθλητής Ευρώπης με την Εθνική Ομάδα της Γιουγκοσλαβίας. Αποτέλεσε έναν από τους πιο σημαντικούς καλαθοσφαιριστές της εποχής του.

## Καριέρα
Το 1989 οι Μπόστον Σέλτικς τον επέλεξαν στο νούμερο 40 του ντραφτ. Μαζί με τον Τόνι Κούκοτς έκαναν τη Γιουγκοπλάστικα έναν από τους πιο ιστορικούς συλλόγους της Ευρώπης κερδίζοντας το Κύπελλο Πρωταθλητριών το 1989 (αναδείχθηκε MVP του φάιναλ φορ) και το 1990. Επόμενη στάση της καριέρας του ήταν η Ρώμη και η Βίρτους Ρόμα, με την οποία κέρδισε το Κύπελλο Κόρατς το 1993.

Την ίδια χρονιά άρχισε να αγωνίζεται στο ΝΒΑ, στη Βοστόνη, με τους Σέλτικς. Κατά την πρώτη του χρονιά ήταν μέλος της δεύτερης καλύτερης ομάδας ρούκι του πρωταθλήματος. Στους Σέλτικς παρέμεινε για 3,5 χρόνια έχοντας μέσο όρο 17 πόντους και 8 ριμπάουντ. Ακολούθησε βραχύβια παραμονή στους Φιλαδέλφεια 76ερς όπου δεν κατάφερε να καθιερωθεί. 
Στο ΝΒΑ είχε συνολικά σε 224 αγώνες, 3.733 πόντους, 1.883 ριμπάουντ και 356 ασίστ.

Με την επιστροφή του στην Ευρώπη αγωνίστηκε με τον Παναθηναϊκό, τη χρονιά που ξανακέρδισε το πρωτάθλημα Ελλάδας, το 1998, το οποίο ήταν για την ομάδα το πρώτο από το 1984. Με αυτή την επιτυχία αναδείχθηκε και MVP των τελικών του πρωταθλήματος. Επίσης την ίδια σεζόν (1997-98), ήταν ο πρώτος ριμπάουντερ του πρωταθλήματος (12,7 μ.ό.). Ηταν επίσης ο πιο ακριβοπληρωμένος παίκτης στην Ευρώπη με 800 εκ. δραχμές το χρόνο ξεπερνώντας τον Πρέντραγκ Ντανίλοβιτς της Κίντερ Μπολόνια. Αφού στέφθηκε ξανά πρωταθλητής και την επόμενη χρονιά με τον Παναθηναϊκό (1999) επέστρεψε στην Κροατία και αγωνίστηκε με τη Ζαντάρ, κατακτώντας το κύπελλο του 2000, βγαίνοντας MVP και πρώτος σκόρερ του φάιναλ φορ.

Ένα χρόνο αργότερα ξαναγύρισε στην Ελλάδα, αλλά αυτή τη φορά για τον Ολυμπιακό, με τον οποίο αναδείχθηκε πρώτος στα ριμπάουντ στο ελληνικό πρωτάθλημα (11,4 μ.ό.) χωρίς να κατακτήσει κάποιο τρόπαιο. Το 2001 τον ξαναβρήκε στην Κροατία με την Τσιμπόνα Ζάγκρεμπ κερδίζοντας για δεύτερη φορά το κύπελλο. Τελείωσε την καριέρα του κερδίζοντας το πρωτάθλημα με την ομάδα που ξεκίνησε, ΚΚ Σπλιτ (πρώην Γιουγκοπλάστικα ή ΠΟΠ 84).

Σήμερα είναι πρόεδρος της ΚΚ Σπλιτ.

### Τιμές
Το 2008 αναδεικνύεται ένας από τους 50 κορυφαίους συντελεστές στην ιστορία της Ευρωλίγκα ανδρών (Φεβρουάριος 2008).

Στις 31 Μαρτίου 2018, ανακοινώθηκε η είσοδός του στο Naismith Memorial Basketball Hall of Fame.

## Τίτλοι και διακρίσεις

### Συλλογικοί

#### [[ΚΚ Σπλιτ|ΚΚ Σπλιτ <small>(Γιουγκοπλάστικα)</small>]]

*3x Πρωτάθλημα Γιουγκοσλαβίας: (1988, 1989, 1990)
*2x Ευρωλίγκα: (1989, 1990)
*Κύπελλο Γιουγκοσλαβίας: (1990)

#### [[Βίρτους Ρόμα]]

*Κύπελλο Κόρατς: (1992)

#### [[Παναθηναϊκός (καλαθοσφαίριση ανδρών)|Παναθηναϊκός]]

*2x Πρωτάθλημα Ελλάδος: (1998, 1999)

#### [[ΚΚ Τσιμπόνα|Τσιμπόνα Ζάγκρεμπ]]

*Πρωτάθλημα Κροατίας: (2002)
*Κύπελλο Κροατίας: (2002)

### Ατομικοί

* MVP Φάιναλ Φορ Ευρωλίγκα: (1989)

* Ιταλικό All Star Game: (1991)
* FIBA All-Star Game: (1991)
* 50 καλύτεροι παίκτες FIBA: (1991)
* 3 FIBA Eurostar: (1997, 1998, 1999)
* MVP των τελικών του Ελληνικού Πρωταθλήματος: (1998)
* 3x Πρώτος στα ριμπάουντ στο Ελληνικό Πρωτάθλημα: (1998, 1999, 2001)
* MVP Φάιναλ Φορ Κροατικού Κυπέλλου: (2000)
* Πρώτος σκόρερ Φάιναλ Φορ Κροατικού Κυπέλλου: (2000)
* Αναδεικνύεται ένας από τους 50 κορυφαίους συντελεστές στην ιστορία της Ευρωλίγκα ανδρών: (2008)
* Naismith Memorial Basketball Hall of Fame: (2018)

## Εθνικές ομάδες
Γεμάτη διακρίσεις ήταν και η πορεία του σε εθνικό επίπεδο.

**Με την εθνική Γιουγκοσλαβίας:**
* 1987 Χάλκινο μετάλλιο, Ευρωμπάσκετ Αθήνας
* 1988 Ασημένιο μετάλλιο, Ολυμπιακοί Αγωνες Σεούλ,
* 1989 Χρυσό μετάλλιο, Ευρωμπάσκετ Ζάγκρεμπ,
* 1991 Χρυσό μετάλλιο, Ευρωμπάσκετ Ρώμης

**Με την εθνική Κροατίας:**
* 1992 Ασημένιο μετάλλιο, Ολυμπιακοί Αγώνες Βαρκελώνης,
* 1993 Χάλκινο μετάλλιο, Ευρωμπάσκετ Γερμανίας,
* 1994 Χάλκινο μετάλλιο, Παγκόσμιο πρωτάθλημα Τορόντο,
* 1995 Χάλκινο μετάλλιο, Ευρωμπάσκετ Αθήνας

## Παραπομπές


## Εξωτερικοί σύνδεσμοι
*Η καριέρα του Ντίνο Ράτζα στο ΝΒΑ

Κατηγορία:Γιουγκοσλάβοι καλαθοσφαιριστές 
Κατηγορία:Καλαθοσφαιριστές Εθνικής Γιουγκοσλαβίας
Κατηγορία:Κροάτες καλαθοσφαιριστές
Κατηγορία:Καλαθοσφαιριστές Σπλιτ
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Ζάνταρ
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές Εθνικής Κροατίας
Κατηγορία:Καλαθοσφαιριστές κροατικών συλλόγων 
Κατηγορία:Καλαθοσφαιριστές αμερικανικών συλλόγων 
Κατηγορία:Καλαθοσφαιριστές του NBA 
Κατηγορία:Ξένοι καλαθοσφαιριστές στην Ελλάδα
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Ευρωμπάσκετ 1989
Κατηγορία:Καλαθοσφαιριστές Ευρωμπάσκετ 1991
Κατηγορία:Καλαθοσφαιριστές Ευρωμπάσκετ 1993
Κατηγορία:Καλαθοσφαιριστές Ευρωμπάσκετ 1995
Κατηγορία:Καλαθοσφαιριστές στους Θερινούς Ολυμπιακούς Αγώνες 1988
Κατηγορία:Καλαθοσφαιριστές στους Θερινούς Ολυμπιακούς Αγώνες 1992
Κατηγορία:Καλαθοσφαιριστές στους Θερινούς Ολυμπιακούς Αγώνες 1996
Κατηγορία:Ολυμπιονίκες της καλαθοσφαίρισης
Κατηγορία:Γιουγκοσλάβοι Ολυμπιονίκες
Κατηγορία:Καλαθοσφαιριστές Παγκοσμίου Πρωταθλήματος 1990
Κατηγορία:Καλαθοσφαιριστές Παγκοσμίου Πρωταθλήματος 1994
Κατηγορία:Εισαχθέντες στο Naismith Memorial Basketball Hall of Fame